# Eredmények és
távlati célok

## Célok 2020

A stabil növekedés a versenyképesség fokozásán, új munkahelyek teremtésén és a társadalmi igazságosság növelésén keresztül valósul meg.

### Élhetőbb, erősebb Magyarország

Míg a korábbi költségvetési ciklusok nem nevezhetők felhőtlennek, addig hazánk most először indult neki jó kilátásokkal a következő hét évnek: a 28 tagállamból – egy lakosra vetítve – Magyarország hívhatja le a második legtöbb uniós forrást. Az egy főre jutó 712 ezer forintot ráadásul abban az időszakban sikerült kiharcolni, amikor az Európai Unió költségvetése is jelentősen zsugorodott. 14-2020-as ciklusban lehívható 8921 milliárd forint több mint 60 százalékát a kormány a gazdaság fejlesztésére költi.

### Új alapelvek mentén

Az elmúlt hét-nyolc év tanulsága, hogy a magyar pályázók igényeinek és szükségleteinek jobban megfelelő körülmények megteremtésével az eddigieknél hatékonyabban érhetőek el az EU-s pénzek. Ennek érdekében a kormány átalakította a korábbi pályázati rendszert. A 2020-ig tartó időszak két legfontosabb alapelve nem más, mint a magyar célok megvalósítása, valamint a rendelkezésre álló uniós támogatás teljes kihasználása. Ennek megfelelően megtörtént az intézményrendszer átalakítása és a pályázati folyamatok egyszerűsítése. Átláthatóbbá, kiszámíthatóbbá válnak a szabályok, csökkennek az ügyintézési idő.

### A fejlesztés irányai

A kormány célja, hogy 2020-ra erős, stabil, versenyképes gazdaság épüljön ki. Ez elsősorban az olyan kezdeményezések támogatásával érhető el, amelyek révén több százezer új munkahely jön létre. Ennek megfelelően a 2007–2013-as fejlesztési időszakhoz képest másfélszer több forrás költhető munkahelyteremtésre. Hasonlóan jelentős szempont, hogy a pályázatok nyertesei magyar tulajdonú cégek legyenek, ezért a kormány egy 516 milliárd forintos, vissza nem térítendő támogatással segíti a 14-2020-as időszakban a hazai kis- és középvállalkozások megerősítését. A vidékfejlesztést elősegítő programok célja mindenekelőtt a gazdaságok életképességének növelése és a testreszabott tanyafejlesztés. Fontos szerephez jut az egész életen át tartó tanulás és a szakképzések megszerzésének támogatása, valamint a versenyképes mezőgazdaság és élelmiszer-feldolgozás ösztönzése. A kormány elkötelezett Magyarország elmaradottabb régióinak felzárkóztatása mellett. Több mint 1100 milliárd forintnyi forrást kapnak a fejlődő megyék: 2014 és 2020 között az ország egyes területeinek igényeihez illeszkedő gazdasági, illetve munkahely-teremtési lehetőségek nyílnak meg.

### Gazdaságfejlesztésre kapott támogatás:
2499 Mrd Ft

| összeg (Mrd Ft)
--- | ---
Közép-Magyarország fejlesztésére kapott támogatás | 258
Vidékfejlesztésre kapott támogatás | 1294
Közlekedésfejlesztésre kapott támogatás | 1216
Környezetvédelem és energiahatékonyság fejlesztésére kapott támogatás | 1161
Emberi erőforrás fejlesztésére kapott támogatás | 952
Közigazgatás fejlesztésére kapott támogatás | 290
Települések fejlesztésére kapott támogatás | 1200
Rászorulók támogatására kapott hozzájárulás | 34
Halgazdálkodás fejlesztésére kapott támogatás | 16